section_heading: O pjesmi
paragraph_text: U videospotu članovi sastava su obučeni u kostime majmuna, te plešu po Parizu (u nekoliko scena se vidi Eiffelov toranj). Najprije otrovnim strelicama uspavaju četiri žene, a nakon toga s improviziranim ribičkim štapom na kojem visi kroasan, namame grupu talijanskih kuhara da ih slijede. Potom kobasicama napadaju homoseksualni par u kafiću obučenih u stereotipnu francusku odjeću, te naposljetku ulove mrežom patuljastog pantomimičara. Najprije ih sve smjeste u kavez, a kasnije ih puste te počnu zajedno plesati. Na kraju spota, pantomimičara u pokušaju bijega slučajno autom pregazi Lüpüs Thunder, gitarist sastava.